Πρόταση αποκατάστασης του Ξενία Κοζάνης:
Creators: name: Σκρέκη, Δήμητρα Νικολάου
Publisher: name: Aristotle University of Thessaloniki
Year: 2015
Subjects: Αποκατάσταση
Ξενία
Κοζάνη
Restoration
Xenia
Kozani

description: Η παρούσα διπλωματική εργασία έχει ως αντικείμενο την πρόταση αποκατάστασης και επανάχρησης του ξενοδοχείου Ξενία Κοζάνης. Το όνομα Ξενία δόθηκε στο σύνολο των ξενοδοχειακών εγκαταστάσεων που σχεδιάστηκαν και κατασκευάστηκαν από τον ΕΟΤ κατά την περίοδο 1951-1967. Η επιλογή του συγκεκριμένου θέματος έγινε από την ανάγκη ευαισθητοποίησης και εμβάθυνσης σε ζητήματα που αφορούν στον τρόπο χειρισμού προστασίας κτιρίων της νεότερης περιόδου. Τα κτίρια αυτά κινδυνεύουν από την απαξίωση καθώς η συνείδηση για την αποκατάσταση κτιρίων του μοντέρνου κινήματος δεν έχει καλλιεργηθεί σε μεγάλο βαθμό στην χώρα μας. Στη συγκεκριμένη εργασία αναλύονται οι συνθήκες δημιουργίας του, η κατασκευαστική του δομή αλλά και τα χαρακτηριστικά του. Αξιολογείται η σημερινή του κατάσταση και δίνονται τεκμηριωμένες προτάσεις για την μελέτη αποκατάστασης του. Το Ξενία Κοζάνης βρίσκεται σε ένα ιδιαίτερα προνομιακό οικόπεδο στην κορυφή του λόφου Μεταμορφώσεως του Σωτήρος στην περιοχή Σκ’ρκα. Είναι χτισμένο σε ένα επικλινές οικόπεδο με απρόσκοπτη θέα προς την πόλη και σε απόσταση μόλις ενός χιλιομέτρου από το κέντρο της. Μελετήθηκε από τον ΕΟΤ ως προσθήκη σε υπάρχον Τουριστικό περίπτερο, το οποίο είχε σχεδιαστεί από τον αρχιτέκτονα Σάρο το 1959. Το Ξενία ενσωμάτωσε το προϋπάρχον κτίριο και γύρω από αυτό χωροθέτησε όλες τις απαραίτητες κοινόχρηστες και ιδιωτικές λειτουργίες. Η σύνταξη της μελέτης έγινε από τον αρχιτέκτονα Κωνσταντίνο Λεβίδη το 1963, όπως φαίνεται και στα σχέδια από το αρχείο του ΕΟΤ. Εκείνη την περίοδο προϊστάμενος της υπηρεσίας μελετών ήταν ο Α. Κωνσταντινίδης. Το ΞΕΝΙΑ λειτούργησε το 1969 και επί σειρά ετών ως ξενοδοχείο εκμισθωμένο από τον Ε.Ο.Τ. σε ιδιώτη, μέχρι το 1998 όπου και σταμάτησε τη λειτουργία του και οδηγήθηκε στην εγκατάλειψη. Το Ξενία Κοζάνης χαρακτηρίστηκε μνημείο το 2009 από το Υπουργείο Πολιτισμού. Βασικό στοιχείο της πρότασης επανάχρησης αποτελεί η απόφαση της διατήρησης της χρήσης του ως ξενοδοχείου. Στην πρόταση επανάχρησης γίνεται προσπάθεια να εκσυγχρονιστεί η χρήση του και να εμπλουτιστούν οι παροχές του ως ξενοδοχειακή μονάδα. Η προσθήκη μιας μικρής αίθουσας συνεδριάσεων έχει στόχο να τονώσει τη δυναμική του ξενοδοχείου. Η προσθήκη που χωροθετείται στο ισόγειο περιλαμβάνει ένα χώρο συνεδριάσεων που θα μπορεί να λειτουργήσει και ανεξάρτητα από το ξενοδοχείο φιλοξενώντας εκδηλώσεις. Η είσοδος του χωροθετείται ακριβώς απέναντι από την κεντρική είσοδο του ξενοδοχείου δημιουργώντας έναν ενδιάμεσο χώρο στάσης. Η επιλογή της συγκεκριμένης θέσης για την προσθήκη έγινε με βάση το σεβασμό στο μνημείο και τον περιβάλλοντα χώρο του. Στην παρούσα μελέτη αποκατάστασης πρέπει να δοθεί ιδιαίτερη μέριμνα διατήρησης του φυσικού τοπίου, του ανάγλυφου, της διατήρησης της θέας και της βλάστησης του χώρου, καθώς τα Ξενία ήταν άρρηκτα συνδεδεμένα με τον τόπο για τον οποίο κτίζονταν.
description: Τhe subject of the present study is the formulation of the restoration and reuse proposal of Hotel Xenia Kozani. Xenia were named the hotel facilities which were designed and built by GNTO (Greek National Tourism Organization) during the period 1951-1967. The purpose of this study is the need to raise awareness and deepen on issues related to modern period’s buildings protection. Due to insufficient Greek Government care for modern buildings, there is a high risk for these buildings to be depreciated. The study presents and examines the birth conditions of Xenia Hotel in Kozani, and also takes a deep look at the construction process and its characteristics. It also examines the current situation of the building and its evaluation and offers documented proposals for its restoration. Xenia Kozani is located in a privileged site at the top οf a hill in an area known to the locals as Sk'rka. The building is situated in a sloping plot with an unobstructed view of the city and within just one kilometer distance from its center. The study of the building was held by GNTO as an addition to an existing tourist pavilion, which was designed by architect Saros in 1959. Xenia embodied the pre-existing building and the final design proposed new additions concerning useful operational functions using the surrounding space. These plans were designed by architect Constantine Levidis in 1963, which can be verified by the drawings according to the archives of GNTO. At that time the head designer of the organization (GNTO) was A. Konstantinidis. Xenia hotel first opened in 1969 and its operation was conducted through leasing contracts between GNTO and third parties. In 1998, it was when all operations stopped and the building foundations were led to the abandonment and to its current state. Xenia Kozani characterized a monument in 2009 by the Ministry of Culture. The key element for the reuse proposal is the decision of maintaining its use as a hotel. The proposal of reuse attempts to modernize its use and enrich the benefits of a hotel. The addition of a small conference room is designed to stimulate the dynamics of the hotel. The additional space is located in the ground floor and concerns a conference room that can be operated independently from the rest of the hotel hosting services. The entrance is spaced directly opposite from the main entrance of the hotel, creating an intermediate staging area. The location for the additional space was a choice made with respect to the architectural value of the monument and its surroundings. In this restoration study special care should be given to maintaining the original landscape, as Xenia Hotels philosophy was always oriented to connect to the place where they were built in.